Mitjançant el Decret llei 30/2020, de 4 d'agost, pel qual s'estableix el règim sancionador específic per l'incompliment de les mesures de prevenció i contenció sanitàries per fer front a la crisi sanitària provocada per la COVID-19, s'ha establert el règim sancionador específic aplicable a les infraccions comeses per l'incompliment de les mesures ja establertes i les que adoptin les administracions competents per fer front a la situació de crisi sanitària provocada per la COVID-19.
L'article 14.3 del Decret llei 30/2020, de 4 d'agost, disposa que, sense perjudici que l'exercici de la potestat sancionadora correspon als òrgans competents de l'Administració de la Generalitat que assenyala l'apartat 1 d'aquest article, es pot delegar la competència sancionadora per la comissió d'infraccions lleus en els ajuntaments de Catalunya que ho sol·licitin, d'acord amb la normativa de règim local vigent, mitjançant resolució del conseller o consellera del departament competent en matèria de salut, que ha de ser publicada al Diari Oficial de la Generalitat de Catalunya.
El Decret llei 30/2020, de 4 d'agost, en l'article 5 defineix les actuacions constitutives d'infracció lleu i en l'article 8.1 n'estableix les sancions de multa corresponents.
En data 10 de setembre de 2020 ha tingut entrada al Departament de Salut la comunicació de la certificació de l'Acord del Ple de l'Ajuntament de Santpedor de data 8 de setembre de 2020, pel qual sol·licita es faci efectiva la delegació de la competència per sancionar les infraccions lleus que preveu l'article 5 del Decret llei 30/2020, de 4 d'agost, i acredita capacitat de gestió per incoar, tramitar i resoldre els expedients sancionadors corresponents.
El Text refós de la Llei municipal de règim local de Catalunya, aprovat pel Decret legislatiu 2/2003, de 28 d'abril, regula en el títol XII la delegació de competències als ens locals i n'estableix el procediment i els mecanismes adequats, tot això, sense perjudici del procediment específic que preveu per a la delegació de la competència per sancionar les infraccions lleus que preveu l'article 14.3 del Decret llei 30/2020.
Per tot això, d'acord amb el que estableix l'article 14.3 del Decret llei 30/2020, de 4 d'agost,
--1 Delegar en l'alcalde o alcaldessa de l'Ajuntament de Santpedor la competència per incoar els expedients sancionadors i imposar les sancions de multa que preveu l'article 8.1 del Decret llei 30/2020, de 4 d'agost, per la comissió d'infraccions lleus tipificades a l'article 5 del Decret llei esmentat.
La instrucció dels expedients sancionadors l'ha d'exercir l'òrgan que determini l'Ajuntament de Santpedor.
--2 El règim de recursos administratius contra les resolucions sancionadores adoptades per l'alcalde o alcaldessa de l'Ajuntament de Santpedor en virtut d'aquesta delegació s'ha d'ajustar a les previsions de la normativa de règim local.
--3 La durada de la delegació es vincula a la vigència del Decret llei 30/2020, de 4 d'agost, pel qual s'estableix el règim sancionador específic per l'incompliment de les mesures de prevenció i contenció sanitàries per fer front a la crisi sanitària provocada per la COVID-19.
--4 L'Administració de la Generalitat, mitjançant el Departament de Salut, d'acord amb l'article 139 del Text refós de la Llei municipal de règim local de Catalunya, es reserva la facultat de demanar en qualsevol moment informació sobre els expedients incoats, estat de tramitació i expedients resolts.
--5 L'exercici de la competència delegada ha de respectar la normativa aplicable i les facultats reservades a l'Administració de la Generalitat, mitjançant el Departament de Salut, de conformitat amb l'apartat anterior.
--6 La delegació és efectiva des de la data de la publicació d'aquesta Resolució al Diari Oficial de la Generalitat de Catalunya.
Barcelona, 17 de setembre de 2020